21/06/2021 | Administración LocalConsorcios
Consorcio para la Promoción de la Música
Convocatoria pública para a selección e nomeamento, da Dirección da Escola Municipal de Música da Coruña, por promoción interna, mediante o sistema de concurso-oposición, en réxime de persoal laboral

ANUNCIO Convocatoria pública para a selección e nomeamento, da Dirección da Escola Municipal de Música da Coruña Faise pública a resolución de xerencia número 2021-0275, de data 17/06/2021, pola que se aproba a convocatoria pública para a selección e nomeamento, da Dirección da Escola Municipal de Música da Coruña. «RESOLUCIÓN DE XERENCIA APROBANDO A CONVOCATORIA Vista á necesidade de nomear con carácter de urxencia unha nova dirección na Escola Municipal de Música da Coruña. Visto que foi e negociado o Proxecto de bases reguladoras da convocatoria pública para a selección e nomeamento, da Dirección da Escola Municipal de Música da Coruña por promoción interna, mediante o sistema de concurso-oposición, en réxime de persoal laboral. Vista a resolución de presidencia número: 2021-0020 de data 17/06/2021 aprobando as bases reguladoras da convocatoria pública para a selección e nomeamento da Dirección da Escola Municipal de Música da Coruña, por procedemento de urxencia e delegando a competencia para a convocatoria citada nos termos que resulten das presentes bases, así como as contratacións que da mesma se deriven no xerente do Consorcio, D. Raymond James Zanzan Barbarroja. De acordo co ordenado pola presidenta en data 17 de xuño e de conformidade co disposto nos artigos 21.1. g), 91, 103 e 104 da Lei 7/1985, do 2 de abril, Reguladora das Bases de Réxime Local e na Lei 2/2015, do 29 de abril, do emprego público de Galicia así como no artigo 6 dos vixentes Estatutos do Consorcio para a Promoción da Música. RESOLVO: PRIMEIRO.–Proceder á convocatoria pública para a selección e nomeamento da Dirección da Escola Municipal de Música da Coruña, de conformidade coas seguintes bases: «Bases da convocatoria pública para a selección e nomeamento, da Dirección da Escola Municipal de Música da Coruña PRIMEIRA.–Obxecto da convocatoria. É obxecto da presente convocatoria a selección e nomeamento da Dirección da Escola Municipal de Música da Coruña, no cadro de persoal do Consorcio para a Promoción da Música que xestiona a Escola Municipal de Música (EMM), e todo iso con pleno respecto aos principios de igualdade, mérito, capacidade e publicidade previstos no noso ordenamento xurídico. O posto de Director/a de a Escola Municipal de Música da Coruña está adscrito á Escola Municipal de Música (EMM). As funcións do citado posto son as establecidas no concerto polo que se atribue ao Consorcio a xestión directa da Escola que sinala o seguinte: É o encargado polo Consorcio de dirixir, orientar e supervisar as actividades da Escola e dos seus traballadores. O sistema de selección realizarase en réxime de persoal laboral, por promoción interna en primeira convocatoria, mediante o sistema de concurso-oposición. De non existir candidatos ao remate do prazo de presentación de solicitudes o Consorcio poderá optar pola prórroga durante un periodo máximo de dous anos da dirección existente, ou por una nova convocatoria con outros requisitos. SEGUNDA.–Modalidade do contrato/nomeamento. O nomeamento será de carácter temporal por un prazo dous anos prorrogados por outros dous sempre que a prórroga sexa aprobada polo superior xerárquico que corresponda, mediante contrato de traballo laboral a xornada completa (33 horas semanais), para poder desenvolver o seu labor como director/a da Escola Municipal de Música e impartir as clases que ten asignadas. Todo iso coas condicións recollidas no convenio colectivo vixente e contrato de traballo e as retribucións serán as recollidas nas táboas salariais en vigor para cada exercicio de conformidade co disposto no Orzamento Xeral do Consorcio para a Promoción da Música de cada exercicio, o Convenio colectivo aplicable ao persoal da Escola Municipal de Música e a Lei de Orzamentos Xerais do Estado de cada ano. TERCEIRA.–Requisitos para ser candidato a director/a. – Serán requisitos para poder participar na elección de director/a os seguintes: a) Ter unha antigüidade de cinco anos na Escola Municipal de Música. b) Ter impartido docencia directa, durante un período de igual duración como persoal laboral, en algunha das ensinanzas que imparte o centro. c) Presentar un proxecto de dirección que inclúa entre outros, o equipo directivo, as liñas de actuación para un período de catro cursos, os obxectivos a conquerir, e un sistema de avaliación do mesmo. – Non ter sido despedido mediante expediente disciplinario de ningunha Administración pública ou dos órganos constitucionais ou estatutarios das comunidades autónomas, nin acharse na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratase de acceder á mesma categoría profesional á que se pertencía. – Ter cumpridos os dezaoito anos e non exceder, no seu caso, da idade máxima de xubilación forzosa. CUARTA.–Presentación de instancias e documentación. As solicitudes para tomar parte no correspondente proceso de elección de Director/a nas que os aspirantes farán constar que reúnen as condicións esixidas nas presentes bases xerais, dirixiranse ao Vicent Manuel Maidana Perpen e se presentarán, debidamente cubertas, no prazo de 20 días hábiles contados a partir do día seguinte á publicación do anuncio da convocatoria no Boletín Oficial da Provincia da Coruña, nalgunha das seguintes formas: – Na sede electrónica do Consorcio para a Promoción da Música (https:// consorciopromocionmusica. sedelectronica. gal), en horario de 24 horas. – No Rexistro Xeral de Entrada do Consorcio para a Promoción da Música, sito na rúa Riazor n.º 8, primera planta, 15004 A Coruña), en horario de 9.00 a 14.00 horas de luns a venres. – No Rexistro de Entrada da Escola Municipal de Música (EMM), sito na rúa da Torre n.º 67, 15002 A Coruña en horario de 9.00 a 14.00 horas de luns a venres. – Nas oficinas de Correos, na forma regulamentariamente prevista. – Por calquera outro medio que establezan as disposicións vixentes sempre que quede validamente acreditada a autenticidade da documentación que se presente. No caso de non ser presentado nos rexistros do Consorcio ou da Escola Municipal de Música, os aspirantes deberán remitir un correo electrónico á seguinte dirección: administracionem@coruna. es, con copia da solicitude debidamente rexistrada dentro do prazo de presentación. As instancias deberán axustarse ao modelo oficial que figura no Anexo das presentes bases. As bases íntegras publicaranse no Boletín Oficial da Provincia, taboleiros de anuncios e sede electrónica do Consorcio. Documentación a presentar: – Instancia (Anexo I) debidamente cumprimentada. – Fotocopia do NIF, NIE ou, no seu caso, pasaporte. – Declaración xurada acreditativa do cumprimento dos requisitos establecidos na base terceira. – Anexo II–Baremo debidamente cumprimentado. – Un proxecto de dirección que inclúa entre outros, o equipo directivo, as liñas de actuación para un período de catro cursos, obxectivos a conquerir, e un sistema de avaliación do mesmo. QUINTA.–Admisión de aspirantes. Expirado o prazo de presentación de solicitudes, a Xerencia ditará resolución no prazo máximo 15 días, declarando aprobada a lista provisional de admitidos e excluídos. Na devandita resolución que se publicará no Boletín Oficial da Provincia, nos taboleiros de anuncios (Consorcio e EMM) e sede electrónica do Consorcio (https://consorciopromocionmusica.sedelectronica. gal) no Taboleiro de anuncios e no Portal de transparencia no apartado 1. INSTITUCIONAL_INSTITUCIONAL, 1.5 PERSONAL_PERSOAL, 1.5.1. PROCESOS DE SELECCIÓN, sinalarase un prazo de cinco días hábiles para corrección, no caso de que o último día de presentación coincida con sábado, domingo ou festivo, o prazo prorrogarase ata o seguinte día hábil. Transcorrido o prazo de corrección, pola Xerencia aprobarase a lista definitiva de aspirantes admitidos e excluídos, que se publicará no Boletín Oficial da Provincia, no taboleiro de anuncios do Consorcio/EMM e sede electrónica. Na mesma publicación farase constar o día, hora e lugar en que a Comisión levará a cabo o proceso selectivo. As sucesivas comunicacións da Comisión cos aspirantes realizaranse a través do taboleiro de anuncios do Consorcio/EMM e sede electrónica e, se así se estimase conveniente, mediante comunicación a través de correo electrónico. De non existir aspirantes excluídos, o xerente, poderá elevar a definitiva a lista provisional na mesma resolución de aprobación. SEXTA.–Comisión calificadora. Para realizar o proceso de elección da dirección nomearase unha comisión composta por: – Un representante do Consorcio. – Un representante do Concello da Coruña. – Un Profesor/a do Centro, a proposta do claustro. – O delegado ou delegada representante legal dos traballadores (ou un membro do Comité de empresa de ser o caso). – Un asesor/a externo, elexido con consenso dos demais membros. – Un secretario/a da Comisión, a proposta do Consorcio, (con voz e sen voto). A Comisión estará integrada por 5 membros, con voto de calidade do representante do Concello da Coruña, que será o seu Presidente. O secretario da Comisión terá voz pero non voto. As deliberacións, cualificacións e votos serán secretos, e as decisións serán adoptadas por maioría. A abstención e recusación dos membros da Comisión será de conformidade cos artigos 23 e 24 da Lei 40/2015, do 1 de outubro, de Réxime Xurídico do Sector Público. SÉTIMA.–Sistema de selección, desenvolvemento do proceso e valoracións. As probas de selección consistirán en: – Presentación dunha memoria-proxecto para o centro educativo e un periodo de 4 cursos, con exposición e defensa da mesma en entrevista oral. Contará o 60% do total (máximo 60 puntos). A memoria poderá incluír os cargos do equipo directivo que se propón e versar sobre aspectos pedagóxicos relacionados coa actividade e organizativos da escola, así como un sistema de avaliación, e permitirá avaliar a aptitude e profesionalidade do aspirante, así como a súa adecuación para o desempeño das funcións do posto. A exposición e defensa da memoria ante a comisión terá una duración máxima de 30 minutos, podendo o candidato ou candidata facer uso dos medios técnicos e audiovisuais que considere. A entrevista oral, que versará sobre aspectos relacionados coa memoria presentada ou o desempeño do posto ao que opta, terá una duración máxima de 15 minutos. Os aspirantes deberán acudir á presentación nas horas e datas fixadas para o efecto, sen posibilidade de aprazamento calquera que fose a causa que lles impedise acudir, agás que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados. – Baremo de méritos experiencia profesional, formación, cursos, concertos, etc, que contará o 40% do total (máx.40 puntos) segundo o que se especifíca no ANEXO II. Publicada a lista definitiva de aspirantes admitidos, a Comisión reunirase en sesión non pública a efectos de valorar os méritos alegados e debidamente acreditados. O resultado da valoración farase público, mediante a súa exposición na forma sinalada na base Quinta, con anterioridade á presentación da Memoria-proxecto e entrevista oral do proxecto educativo e ata a resolución final do proceso selectivo. A Comisión reunirase nas sesión que considere necesarias, tanto para a baremación dos méritos dos candidatos como para a análise da memoria e a entrevista oral. Realizará as deliberacións que considere oportunas e cada membro emitirá una nota de 0 a 60 puntos para a calificación da memoria, sendo a nota final a media aritmética das emitidas polos membros. No suposto de que algunha das notas teña unha diferenza de máis de 30 puntos con respecto á máis próxima das demais (por arriba ou por abaixo) esta cualificación deberá ser xutificada polo emisor ante os demais membros da Comisión, e se non a consideran xustificada serán excluídas da media a nota máis alta e a máis baixa das emitidas. As cualificacións publicaranse na sede electrónica do Consorcio (https://consorciopromocionmusica.sedelectronica. gal), constando para cada candidato os puntos adxudicados por méritos e a nota global de cualificación da memoria, dando un prazo de 5 días hábiles para presentar reclamacións ou alegacións ante a Comisión. De existiren reclamacións a Comisión reunirase para resolvelas, e finalmente publicaranse a resolución definitiva da Comisión, contra a que caberán únicamente os recursos legais para os procedementos selectivos das AAPP. Unha vez terminada a cualificación dos aspirantes, a Comisión fará público o nome e apelidos da persoa seleccionada no taboleiro de anuncios do Consorcio/EMM e sede electrónica, xa que o número de aprobados non poderá pasar o número de postos convocados. A Comisión cualificadora poderá propoñer a declaración de deserto do proceso selectivo se non houber ningún candidato que superase o procedemento. O órgano competente procederá á formalización dos contratos, previa xustificación das condicións de capacidade e requisitos esixidos na convocatoria. OITAVA.–Incidencias. As presentes bases e convocatoria poderán ser impugnadas de conformidade co establecido na Lei 39/2015, do 1 de outubro, do Procedemento Administrativo Común das Administracións Públicas. Así mesmo, a xurisdición competente para resolver as controversias en relación cos efectos e resolución do contrato laboral será a Xurisdición Social. Contra a convocatoria e as súas bases, que esgotan a vía administrativa, poderase interpoñer polo interesados recurso de reposición no prazo dun mes ante a Presidencia do Consorcio, previo ao contencioso-administrativo no prazo de dous meses perante o xulgado do Contencioso-Administrativo da Coruña ou, á súa elección, o que corresponda ao seu domicilio, se este radica na Coruña, a partir do día seguinte ao de publicación do seu anuncio no Boletín Oficial da Provincia (artigo 46 da Lei 29/1998, do 13 de xullo, Reguladora da Xurisdición Contencioso-Administrativa). No non previsto nas bases será de aplicación a Lei 7/1985, do 2 de abril, Reguladora das Bases de Réxime Local (LRBRL), o Real Decreto Lexislativo 781/1986, do 18 de abril, polo que se aproba o Texto Refundido das Disposicións Legais vixentes en materia de Réxime Local (TRRL), o Real Decreto Lexislativo 2/2015, do 23 de outubro, polo que se aproba o Texto Refundido da Lei do Estatuto de Traballadores, e Convenio Colectivo do Persoal da Escola Municipal de Música vixente en cada momento; así como as normas aplicables ao persoal laboral contidas no Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público e a Lei 2/2015, do 29 de abril, do emprego público de Galicia, Decreto 95/1991, do 20 de marzo, polo que se aproba a lexislación de selección de persoal ao servizo da Administración Autonómica de Galicia e Lei 5/1997, do 22 de xullo, de Administración Local de Galicia. ANEXO II BAREMO DE MÉRITOS Méritos profesionais (máximo de 40 puntos) Deberase estar en posesión dos méritos alegados, como máximo, na data de expiración do prazo concedido para a presentación de instancias, e acreditaranse debidamente con títulos ou documentos xustificativos con arreglo a este anexo. – Experiencia profesional docente en escolas de música oficialmente recoñecidas ou conservatorios, baremarase cada ano de experiencia (ou parte proporcional que corresponda) con 1 punto, ata un máximo de 20 puntos. Acreditación da experiencia laboral: a través de vida laboral, contratos de traballo e certificacións acreditativas expedidas polo órgano competente. – Formación relacionada coa música ou a pedagoxía musical (cursos, mestrados, master-clases, etc.). Baremarase cada crédito ou 10 horas de formación (ou parte proporcional que corresponda) con 0,1 puntos, ata un máximo 10 puntos. – Concertos ou méritos artísticos. Baremarase cada concerto, composición musical estreada, premio, ou publicación relacionada coa música ou a pedagoxía musical con 0,1 puntos, ata un máximo 10 puntos». SEGUNDO.–Publicar o anuncio da convocatoria e o texto íntegro das bases reguladoras da convocatoria de selección no Boletín Oficial da Provincia da Coruña, nos taboleiros de anuncios do Consorcio e da EMM e na sede electrónica do Consorcio (https://consorciopromocionmusica.sedelectronica. gal) no Taboleiro de anuncios e no Portal de transparencia no apartado 1. INSTITUCIONAL_INSTITUCIONAL, 1.5 PERSONAL_PERSOAL, 1.5.1. PROCESOS DE SELECCIÓN. A Coruña, 18 de xuño de 2021. O xerente Andrés Luis Lacasa Nikiforov